Dornskrid Leiden

Dornskrid Leiden a reer eus peder follennad skrid a zo miret e levraoueg Skol-veur Leiden (Izelvroioù) dindan an daveenn VLF 96A (Vossianus latinus 96 A)Medieval manuscripts, Leiden University Libraries (Dornskridoù ar Grennamzer, Levraouegoù Skol-veur Leiden).Vieux breton ou cornique, le curieux manuscrit de Leyde (Henvrezhoneg pe kerneveureg, dornskrid kurius Leiden). Lec'hienn: unidivers.fr. .
Un darn eus un dornlevr mezegiezh anvet Praecepta medica eo, bet skrivet e latin e dibenn an VIIIvet pe e deroù an IXvet kantved. Er pezh a zo erru betek ennomp e kaver daou c'her heniwerzhonek hag un tregont ger henvrezhonek bennak.

Emeur o klask gouzout hag eus Abati Sant-Gwenole Landevenneg e teu ; ar pezh a ouzer eo ez eo Dornskrid Leiden ar skrid henvrezhonek koshañ anavezet betek-henn.

Ar pezh a zo dibar en dornskrid-se eo ne zeu ket ar gerioù henvrezhonek evel spisadennoù skrivet e marzoù ar skrid latin, hogen en e gorf end-eeun. Ur bajenn hepken eus an dornskrid a ziskouez gerioù henvrezhonek, e stumm troidigezhioù eus anvioù plant ha rekipeoù diwar al latin.
N'eo ket ur skrid henvrezhonek a orin, un adskrivadur eus skridoù latin koshoc'h eo kentoc'h, a veze eilskrivet a-hed an amzer er manatioù.

Gerioù brezhonek
E-barzh an henskrid-se e kaver ar gerioù-mañ:
 aball (aval), 
barr, 
caes (klask), 
colænn (kelenn), 
dar (derv), 
guern (gwern), 
hisæl-barr (izelvarr), 
penn, 
scau (skav), 
spern.<ref>Gwelit A Celtic Leechbook gant Whitley STOKES.</ref>

 Notennoù 

 Levrlennadur 
 LAMBERT Pierre-Yves, Le fragment médical latin et vieux-breton du manuscrit de Leyde, Vossanius lat. f° 96A, er Bulletin de la Société Archéologique du Finistère, levrenn 65, 1986, pp. 315–327 
 STOKES Whitley, A Celtic Leechbook'', en Zeitschrift für celtische Philologie, 1897, p. 14-25 

 Liammoù diavaez 
  Praecepta medica. An dornskrid e Skol-veur Leiden.
  Société Archéologique du Finistère (SAF). Kevredigezh arkeologel Penn-ar-Bed (SAF).
  Le manuscrit de Leyde. VIème siècle). Le plus vieux texte en breton. Dornskrid Leiden (VIvet kantved). An destenn goshañ e brezhoneg.
  Pennad e-barzh Le Trésor du breton écrit Teñzor ar brezhoneg skrivet.

Rummad:Istor ar brezhoneg